**VILNIAUS UNIVERSITETO**

**Tarptautinių santykių ir politikos mokslų institutO
TARYBA**

**POSĖDŽIO Protokolas**

**Registracijos numeris (1.2 E) 270000-TP-5**

Posėdis vyko: 2025 m. balandžio 11 d., VU TSPM

Posėdžio pirmininkas: Tarybos pirmininkas prof. Ramūnas Vilpišauskas.

Posėdžio sekretorė: administratorė Greta Radzevičiūtė

Posėdyje dalyvavo: Tarybos nariai Ramūnas Vilpišauskas, Ieva Giedraitytė, Margarita Šešelgytė, Vilius Mačkinis, Lina Strupinskienė, Vitalis Nakrošis, Dovilė Jakniūnaitė, Ainė Ramonaitė, Deividas Šlekys, Gintas Karalius, Mažvydas Jastramskis, Inga Vinogradnaitė, Rokas Valentinavičius, Matas Ruškevičius.

Dalyvavo 14 Tarybos narių iš 19, kvorumas sprendimams priimti buvo.

**POSĖDŽIO DARBOTVARKĖ:**

1. Diskusija dėl VU TSPMI misijos formuluotės ;
2. VU TSPMI strateginio plano 2025–2030 metams pristatymas.
3. Kiti klausimai.

**1. PRISTATYTA:** siūlomos VU TSPMI misijos formuluotės tarybos narių diskusijai:

1. *Ugdyti kuriantį elitą Lietuvai ir pasauliui.*
2. *Įkvėpti ir auginti ateities kūrėjus, keisiančius Lietuvą ir pasaulį.*
3. *Ugdyti atsakingus ateities kūrėjus Lietuvai ir pasauliui.*

**1. BALSUOTA:** dėl VU TSPMI misijos formuluotės :

1. *Ugdyti kuriantį elitą Lietuvai ir pasauliui.* (Už – 1 Tarybos narys)
2. *Įkvėpti ir auginti ateities kūrėjus, keisiančius Lietuvą ir pasaulį.* (Už – 1 Tarybos narys)
3. *Ugdyti atsakingus ateities kūrėjus Lietuvai ir pasauliui.* (Už – 11 Tarybos narys)

Susilaikė – 1 Tarybos narys.

**Tvirtinama VU TSPMI misija: *Ugdyti atsakingus ateities kūrėjus Lietuvai ir pasauliui.* Sutarta tokią misijos formuluotę fiksuoti VU TSPMI strateginiame plane 2025-2030 metams.**

**2. PRISTATYTA:** 2025-2030 metų VU TSPMI strateginis planas kartu su SSGG (SWOT) analize. Direktorė prof. M. Šešelgytėpristatė aplinkos analizę – stiprybes, silpnybes, tendencijas ir iššūkius, numatomus strateginius tikslus, uždavinius ir svarbiausias iniciatyvas: studijų, mokslo, bendruomenės ir komunikacijos srityse.

Paminėtina, jog strateginis planas numanomas kaip *gyvas dokumentas*, kuris bus redaguojamas atsižvelgiant į Tarybos narių pastabas ir komentarus, besikeičiančią išorės aplinką ir Vilniaus universiteto strateginius planus ir veiklas. Siekiama, kad plane pateikiamos strateginės kryptis ir iniciatyvos atspindėtų besikeičiančius viso instituto bendruomenės lūkesčius ir poreikius.

**2. DISKUTUOTA:** dėl VU TSPMI strateginio plano 2025–2030 metams:

**I. Pasisako prof. Vitalis Nakrošis, siūlydamas:**

1. Išsamesnį strategijos aprašymą vientisu tekstu, ne tik išdėstant punktais uždavinius ir iniciatyvas;
2. Strategiškumo, kas selektyviai mums yra svarbiausia, įvardijimą (planas, pasak V. Nakrošio, yra gana techninis ir operacinis, jam trūksta aukštesnio lygmens strategijos arba stipresnio strategiškumo, išskiriant, kas selektyviai yra svarbiausia naujoje realybėje)
3. Įgyvendinimo ir stebėsenos planus, numatant strategines sesijas, svarstymus su bendruomene, plano įgyvendinimo peržiūras.

**II. Pasisako doc. dr. Deividas Šlekys, siūlydamas:**

1. Labiau atsižvelgti į šiuolaikinį geopolitinį kontekstą, kuris išsiskiria augančiu neapibrėžtumu ir dinamiškais iššūkiais, kurie tiesiogiai veikia ir politikos mokslų studijų formavimą ir atitinkamą Instituto strateginį planavimą. TSPMI svarbu aktyviau integruoti geopolitinį neapibrėžtumą į mokslinius tyrimus, studijų programas bei viešas diskusijas.
2. Plėsti instituto veiklas organizuojant daugiau praktinių iniciatyvų, pavyzdžiui, vasaros mokyklų, kurios skatintų tarptautinį bendradarbiavimą su kitų šalių studentais.

**III. Pasisako dr. Gintas Karalius, siūlydamas:**

1. Atkreipti dėmesį, ar ir kaip strategija dera su bendrais Vilniaus universiteto tikslais – siekiu stiprinti studijų kokybę, didinti tarptautiškumą ir skatinti inovatyvią aplinką.
2. Atsižvelgti į tai, kaip galima efektyviau pritraukti studentus, koks yra *tiesiausias kelias* studentų skaičiaus didinimui: ar siūlant aktualias, darbo rinkoje paklausias studijų programas, ar stiprinant universiteto matomumą, ar kuriant patrauklią, akademinę bendruomenę.

**IV. Pasisako prof. Ainė Ramonaitė, siūlydama:**

1. Atkreipti dėmesį, kaip strateginis planas atliepia šiandien patvirtintą naująją Instituto misiją ir, ar joje aiškiai atsispindi pagrindiniai Instituto veiklos principai, siekiai ir vertybės.

**V. Pasisako prof. Dovilė Jakniūnaitė, siūlydama:**

1. Neapleisti klausimo – kas mes esame kaip institutas? Tarp skirtingų veiklos krypčių lengva prarasti kryptį, todėl būtina išlaikyti aiškią tapatybę ir apsibrėžtas vertybes.
2. Kasmetinėse ataskaitose numatyti ne tik veiklų suvestinę, bet ir refleksiją, kaip jos atliepia strateginį planą ir padeda judėti pasirinkta kryptimi.

**V. Pasisako dr. Ieva Giedraitytė, siūlydama:**

1. Tiksliau identifikuoti, kuriam regionui save priskiriame – tiek mokslo, tiek studijų kontekste Aiškesnė regioninė tapatybė padėtų kryptingiau formuoti partnerystes, geriau atliepti vietos ir tarptautinių studentų poreikius, sustiprinti Instituto matomumą tiek nacionaliniu, tiek tarptautiniu mastu.
2. Papildyti strategiją, į ją įterpiant naratyvinį paaiškinimą, kaip visos pristatomos sritys tarpusavyje susijusios ir kaip jos kartu padeda įgyvendinti mūsų misiją per skirtingus veiklos aspektus.

**VI. Pasisako doc. dr. Mažvydas Jastramskis, siūlydamas:**

1. Tiksliau ir aiškiau įvardyti, kaip socialiniai mokslai prisideda prie visuomenės saugumo, gynybos ir atsparumo stiprinimo.
2. Analizuoti rizikas, stiprinant socialinį pasitikėjimą mokslu bei atsparumą dezinformacijai.

**VII. Pasisako prof. Ramūnas Vilpišauskas, siūlydamas:**

1. Atkreipti dėmesį, kad dabartinė plano forma labiau atliepia komunikacinio dokumento logiką – trūksta strateginių prioritetų pagrindimo, veiksmų plano bei aiškių rodiklių, pagal kuriuos būtų galima vertinti pažangą.
2. Pateikti išsamesnę analizę, pagrindžiančią, ar numatyti tikslai ir planuojami pasiekimai yra realistiški, bet tuo pačiu ir ambicingi. Pateiktas planas stokoja analitinio vidinių administracinių gebėjimų ir konkurencinės aplinkos įvertinimo, kuris yra būtinas strateginio plano *higienai* ir įgyvendinimo sėkmei vertinti.
3. Pateikti aiškiai suformuluotą viziją, kaip mokslas gali tiesiogiai prisidėti prie viešosios politikos formavimo. Nors universitetas siekia tarptautiškumo, bendradarbiavimas su politikos formuotojais paliekamas pavienių tyrėjų iniciatyvai, todėl rekomenduojama įtvirtinti šią kryptį kaip strateginę iniciatyvą.
4. Atsižvelgti į Instituto vaidmenį visuomeninėje veikloje ir įtvirtinti tai kaip vieną iš vertės kūrimo krypčių.

**2. BALSUOTA:** už prof. M. Šešelgytės pristatytą pirminį strateginio plano ir SSGG (SWOT) analizės dokumentą su administracijos įsipareigojimu, kad plane bus aiškiai suformuluota TSPMI strateginė kryptis penkeriems metams. Papildant, plane atsiras formuluotė apie tai, kad strateginis planas yra „gyvas dokumentas“ kuris yra peržiūrimas kiekvienais metais įvairiuose formatuose (strateginėse sesijose, kasmetinėse ataskaitose, svarstymuose su bendruomene).

Už – 12 Tarybos narys; Susilaikė – 2 Tarybos nariai.

**Tvirtinamas VU TSPMI strateginis planas  2025–2030 metams su administracijos įsipareigojimu, kad bus atlikta redakcija pagal išsakytas pastabas.**

Posėdžio pirmininkas Tarybos pirmininkas prof. Ramūnas Vilpišauskas

Posėdžio sekretorė administratorė Greta Radzevičiūtė